Sacrosancte Dei ecclesie Sancti Vincentii martiris, que est infra ambitum meniorum Matiscensium sita, cui Gauslenus preest episcopus. Ego Arulfus cupiens cuidam filio meo, vocabulo Wicardo, canonicale adipisci contubernium, concedo quasdam res jure proprie hereditatis mee, in pago Matisconense, in villa Marenchias: est autem unus curtilus cum omnibus appendentiis, videlicet campis, pratis, silvis, aquis, et servum nomine Alardum cum uxore et infantibus eorum; et faciant rectores ejusdem ecclesie quicquid facere voluerint.